Imtella' Marzu 31, 2021 - Aġġornata 31 Ta' Marzu, 2021 2:52pm 'Sorting line' ġdida installata fil-faċilità tal-WasteServ f'Marsaskala qed tipproċessa madwar disa' tunnellati kuljum ta' metall li jintrema fil-borża s-sewda Dan tħabbar waqt żjara li l-Ministru għall-Ambjent, it-Tibdil fil-Klima u l-Ippjanar Aaron Farrugia għamel fil-faċilità. Is-'sorting line' ġdida qed tirkupra madwar 600,000 bott tal-landa kuljum bil-metall jinġabar permezz ta' 'magnetic separator' u tagħmir mekkaniku ieħor biex imbagħad jiġi ttrasferit fuq 'conveyor belt' biex jiġi magħżul manwalment ħalli jintgħażel biss metall ta' kwalità tajba. Il-Ministru Farrugia qal li dan l-iżvilupp jagħmel parti minn strateġija fuq medda qasira ta' żmien biex jitjieb ir-riċiklaġġ fil-pajjiż sakemm jitlesta l-proġett Ecohive. Il-Kap Eżekuttiv tal-WasteServ Richard Bilocca rringrazzja lill-impjegati għall-isforzi kontinwi tagħhom biex jgħinu fit-titjib tal-prestazzjoni tar-riċiklaġġ ta' Malta.